ועדת הכספים, כנסת 24, פרוטוקול מספר 30, 2021-06-08 11:30

משה גפני: יש תשובה לגבי הנושא הזה של קופות החולים?

משה גפני: נציגי משרד הבריאות, מה התשובה שלכם לגבי השאלה של אתמול, לגבי להוריד את המחיר של בדיקות הקורונה מ-145 ל-100 לפחות?

דינה צ'רנו: ביקשנו מהקופות להוריד את המחיר.

דינה צ'רנו: הם לא הגישו במקור 145, הם הגישו סכומים גבוהים יותר.

משה גפני: אתם יכולים להוריד מ-145?

דינה צ'רנו: דיברנו עם הקופות, הן העבירו לנו את התמחורים.

דינה צ'רנו: אנחנו יכולים להגיש את הבקשה ל - -

ינון אזולאי: בסיום הדיון אתמול זה מה שאמרו לנו.

אופיר כץ: למה אנחנו לא מקבלים את התמחורים של כמה זה עולה, כמה זה עלה?

אופיר כץ: למה לא נותנים לנו שום מידע?

דינה צ'רנו: הבדיקות האלו לא נמצאות בסל הבריאות, הן מיועדות לאוכלוסייה שמעוניינת לעשות את זה באופן פרטי.

דינה צ'רנו: אופן הביצוע הפרטי קיים בפני כולם.

דינה צ'רנו: מי שרוצה יכול להגיע לנתב"ג לבדיקות הפרטיות, אין שום בעיה.

דינה צ'רנו: אם רוצים, אפשר לעשות פריסה ארצית כך שמבוטח באופקים, בדימונה, בקרית שמונה יוכל לעשות את זה לא על חשבון הסל הציבורי.

דינה צ'רנו: אנחנו לא רוצים לנגוס בסל הציבורי.

משה גפני: אני מבקש את התמחור של בדיקות הקורונה ואז אביא את זה לדיון.

משה גפני: אני מודה לכם.